આ કેસમાં પૂજા નામની મહિલાએ એના પતિ મોહિતની વિરુદ્ધ નીચેની કોર્ટમાં ઘરેલું હિંસાની કાર્યવાહી કરી હતી. આ દંપતીને બે માઇનોર બાળકો પણ છે અને તેઓ માતા સાથે છે. તેથી નીચલી અદાલતે વચગાળાના આદેશમાં મહિને35 હજાર જેટલી રકમ ભરણપોષણ પેટે આપવાનો આદેશ કર્યો હતો. આ રકમના પગલે પતિ ઉપર 10 લાખ જેટલું એરિયર્સ ચઢી ગયું હતું. દરમિયાન પતિ મોહિતે હાઇકોર્ટ સમક્ષ અરજી કરીને અમદાવાદ (ગ્રામ્ય) કોર્ટના આદેશને પડકાર્યો હતો. હાઇકોર્ટ સમક્ષ પતિ તરફથી જણાવવામાં આવ્યું હતું કે,‘તેણે 10 લાખના એરિયર્સ પૈકી બે લાખ આપી દીધા છે. જ્યારે કે નીચલી અદાલતે એરિયર્સની ૫૦ ટકા જમા કરાવવાનો આદેશ કર્યો હતો. તેથી વધારાની 2.50 લાખની રકમ પણ જમા કરાવી દેશે.'